***Ո Ր Ո Շ ՈՒ Մ***

***Կատարողական վարույթը կասեցնելու մասին***

*«18» 11. 2014թ. ք. Իջևան*

 *ՀՀ ԱՆ ԴԱՀԿ ծառայության Տավուշի մարզային բաժնի ավագ հարկադիր կատարող, արդարադատության կապիտան Ա. Մելքոնյանս ուսումնասիրելով 13.01.2014թ. հարուցված թիվ 11-05/14 կատարողական վարույթի նյութերը.*

***Պ Ա Ր Զ Ե Ց Ի***

 *ՀՀ Տավուշի մարզի առաջին ատյանի ընդհանուր իրավասության դատարանի կողմից 17.06.2013թ. տրված թիվ ՏԴ-0142/02/13 կատարողական թերթի համաձայն պետք է Մելինե Պարգևի Գրիգորյանից և Պարգև Սոսի Գրիգորյանից հօգուտ «Արդշինինվեստբանկ» ՓԲԸ-ի համապարտության կարգով բռնագանձել 21.263.919 ՀՀ դրամ, ինչպես նաև նախապես վճարված 429.279 ՀՀ դրամ պետական տուրքը: Վարկի մնացորդին սկսած 08.05.2013թ-ից մինչև այդ գումարը փաստացի վերադարձնելու օրը հաշվարկել և բռնագանձել տոկոսներ տարեկան 30 տոկոս տոկոսադրույքով, ինչպես նաև բռնագանձման ենթակա գումարի 5 տոկոսը, որպես կատարողական ծախսի գումար :*

*Կատարողական գործողությունների ընթացքում հարցումներ են կատարվել տարբեր գերատեսչություններ՝ պարտապանի անվամբ սեփականության իրավունքով գույք կամ դրամական միջոցներ հայտնաբերելու նպատակով։*

 *Ստացված հարցումների պատասխաններից պարզվել է որ պարտապանը հանդիսանում է Տավուշի մարզի Դիլիջան քաղաքի Վասիլև փողոցի 46/1 հասցեում գտնվող անշարժ գույքի համասեփականատեր:*

 *Պարտապանին պատկանող այլ գույք կամ դրամական միջոցներ որոնց վրա կարելի է բռնագանձում տարածել չեն հայտնաբերվել:*

*Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 1-ին մասի 8-րդ կետով.*

***Ո Ր Ո Շ Ե Ց Ի***

 *Կասեցնել 13.01.2014թ. հարուցված թիվ 11-05/14 կատարողական վարույթը 60-օրյա ժամկետով:*

*Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.*

*Սույն որոշումը երկու աշխատանքային օրվա ընթացքում հրապարակել* [*www.azdarar.am*](http://www.azdarar.am) *ինտերնետային կայքում.*

*Որոշման պատճենն ուղարկել կողմերին.*

*Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:*

*Ավագ հարկադիր կատարող` Ա. Մելքոնյան*